Document ID: 32001R1510

Komission asetus (EY) N:o 1510/2001,
annettu 24 päivänä heinäkuuta 2001,
tuonti- ja alkuperätodistusmenettelyn perustamisesta ja kolmansista maista tuotavan valkosipulin tariffikiintiöiden hallinnointitavan vahvistamisesta annetun asetuksen (EY) N:o 1047/2001 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon hedelmä- ja vihannesalan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2200/96(1) sellaisena kuin se on viimeksi muutettuna komission asetuksella (EY) N:o 911/2000(2), ja erityisesti sen 31 artiklan 2 kohdan,
sekä katsoo seuraavaa:
(1) Komission asetuksen (EY) N:o 1047/2001(3) 4 artiklan 2 kohdassa säädetään valkosipulia koskevien tuontitodistushakemusten esittämisedellytyksistä ja kuhunkin hakemukseen sisältyvästä enimmäismäärästä.
(2) Kaupankäynnin helpottamiseksi ja markkinoiden vakauttamiseksi on syytä vahvistaa perinteisten tuojien vuosineljänneksittäin esittämään tiettyä alkuperää olevan valkosipulin tuontia koskevaan kuhunkin hakemukseen sovellettava enimmäismäärä mieluummin tätä erityistä alkuperää olevan aiemman vuosituonnin perusteella kuin suhteessa käytettävissä olevaan enimmäismäärään.
(3) Tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 1047/2001 4 artiklan 2 kohta seuraavasti: "2. Toimija voi esittää enintään neljä valkosipulin A-tuontitodistushakemusta kunkin liitteessä I mainitun kolmen alkuperän ja kunkin vuosineljänneksen osalta, ja hakemusten välillä on oltava vähintään viisi päivää. Lisäksi
a) jäljempänä 6 artiklan 3 kohdassa tarkoitetun perinteisen tuojan kussakin hakemuksessa kyseessä olevan vuosineljänneksen osalta hakema määrä saa olla enintään saman suuruinen kuin tuonnin enimmäismäärä kolmen edellisen kalenterivuoden aikana;
b) jäljempänä 6 artiklan 4 kohdassa tarkoitetun uuden tuojan kussakin hakemuksessa hakema määrä saa olla enintään 10 prosenttia liitteessä I mainitusta määrästä kyseessä olevan alkuperän ja vuosineljänneksen osalta.
A-todistushakemusten mukana on oltava tiedot, joiden avulla voidaan varmistaa toimivaltaisia viranomaisia tyydyttävällä tavalla, että ne ovat tämän kohdan säännösten mukaisia."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 24 päivänä heinäkuuta 2001.

Labels: 3
17
5